Document ID: 32005R1711

KOMISSION ASETUS (EY) N:o 1711/2005,
annettu 19 päivänä lokakuuta 2005,
oliivien ja öljyn tuotosten vahvistamisesta markkinointivuodeksi 2004/2005
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY (1) ja erityisesti sen 5 artiklan 11 kohdan,
ottaa huomioon tuen myöntämistä oliiviöljyn tuotannolle sekä tuottajajärjestöille koskevista yleisistä säännöistä 17 päivänä heinäkuuta 1984 annetun neuvoston asetuksen (ETY) N:o 2261/84 (2) ja erityisesti sen 19 artiklan toisen kohdan ensimmäisen luetelmakohdan,
sekä katsoo seuraavaa:
(1)
Asetuksen (ETY) N:o 2261/84 18 artiklassa säädetään, että asetuksen N:o 136/66/ETY 5 artiklan 7 kohdassa tarkoitetut oliivien ja öljyn tuotokset on vahvistettava yhtenäisiä tuotantoalueita kohti tuottajajäsenvaltioiden toimittamien tietojen perusteella. Tuotantoalueet on määritelty komission asetuksessa (EY) N:o 2138/97 (3). Kyseiset tuotokset on vahvistettava saatujen tietojen perusteella.
(2)
Oliiviöljyn tuotantotukijärjestelmän soveltamista koskevista yksityiskohtaisista säännöistä markkinointivuosiksi 1998/1999-2004/2005 30 päivänä lokakuuta 1998 annetun komission asetuksen (EY) N:o 2366/98 (4) 6 artiklassa vahvistetaan yhtenäisten alueiden tuotosten arvioimiseksi menetelmä, jossa otetaan huomioon kokonaistulokset, jotka on saatu laajemmilta alueellisilta vyöhykkeiltä tehtyjen otosten perusteella tilastollisesti.
(3)
Ranskassa, jossa tuotanto on vähäistä, tilastolliset tulokset saadaan yhden alueellisen vyöhykkeen ja pienen otoksen perusteella, eivätkä ne ole riittävän tarkkoja kansallisella tasolla. Jos yhtenäisten alueiden tuotokset mukautetaan asetuksen (EY) N:o 2366/98 6 artiklassa säädetyllä tavalla, markkinointivuodeksi 2004/2005 saadaan selvästi epäjohdonmukaisia arvoja. Ranskan yhtenäisten alueiden tuotokset olisi sen vuoksi vahvistettava soveltamatta kyseistä mukautusta.
(4)
Tässä asetuksessa säädetyt toimenpiteet ovat rasvojen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Oliivien ja öljyn tuotokset markkinointivuodeksi 2004/2005 vahvistetaan liitteessä.
2 artikla
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Sitä sovelletaan 1 päivästä marraskuuta 2004.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 19 päivänä lokakuuta 2005.

Labels: 17
6